ΓΡΑΠΤΗ ΕΡΩΤΗΣΗ E-0649/01

υποβολή: Raffaele Costa (PPE-DE) προς την Επιτροπή

(6 Μαρτίου 2001)

Θέμα: Κατασκευή θερμοηλεκτρικής μονάδας και εγκαταστάσεων για τη διάθεση τοξικών, βλαβερών και επικίνδυνων αποβλήτων

Η εταιρία Sir Industriale, η οποία ανήκει στον βιομηχανικό όμιλο Edison, εξήγγειλε το σχέδιό της να μετατρέψει πρώην βιομηχανική μονάδα της κοινότητας Casei Gerola (επαρχία ALESSANDRIA) σε θερμοηλεκτρικό σταθμό και εγκατάσταση για τη διάθεση τοξικών, βλαβερών και επικίνδυνων αποβλήτων.

Ειδικότερα, πρόθεση του ομίλου είναι η κατασκευή σταθμού συμπαραγωγής ηλεκτρισμού-θερμότητας συνδυασμένου κύκλου που θα τροφοδοτείται από φυσικό αέριο και των συνοδευτικών έργων (ενδιάμεση παραγωγή ευγενών χημικών ουσιών, τεχνητών αερίων και οργανικών καρβοξυλικών οξέων).

Οι πολίτες διαμαρτύρονται διότι, παρά το γεγονός ότι η κοινότητα Casei εδώ και μήνες γνώριζε σχετικά με την ύπαρξη του σχεδίου, το έργο κοινοποιήθηκε την τελευταία στιγμή, λίγο πριν από τη λήξη της προθεσμίας για την προβλεπόμενη από τη νομοθεσία διάσκεψη η οποία παρέχει τη δυνατότητα να συζητούνται και να εξετάζονται οι πιθανές αντίθετες απόψεις. Επίσης, φαίνεται ότι οι εργασίες μετατροπής στο εσωτερικό της πρώην βιομηχανικής μονάδας είχαν αρχίσει ήδη από καιρό.

Προτίθεται να αναφέρει η Επιτροπή τί σκοπεύει να πράξει η Ευρωπαϊκή Ένωση για την καθυστερημένη κοινοποίηση των έργων στους κατοίκους του Casei;

Έχει εξάλλου προτείνει ή σκοπεύει να προτείνει η Επιτροπή κατάλληλα νομικά μέτρα για να προφυλάξει τους πολίτες και να προστατεύσει τη δημόσιαγεία από την ολοένα και εντονότερη απειλή που προέρχεται από τις παλαιές και τις νέες μορφές ρύπανσης·

Απάντηση της κας Wallstrm εξ ονόματος της Επιτροπής

(29 Μαΐου 2001)

Βάσει του άρθρου 2 της οδηγίας 85/337/ΕΟΚ του Συμβουλίου της 27ης Ιουνίου 1985 για την αξιολόγηση του αντίκτυπου που έχουν ορισμένα δημόσια και ιδιωτικά έργα στο περιβάλλον(1), όπως τροποποιήθηκε από την οδηγία 97/11/ΕΚ του Συμβουλίου της 3ης Μαρτίου 1997(2), τα κράτη μέληποχρεούνται να διασφαλίζουν ότι, πριν δοθεί η σχετική σύμφωνη γνώμη, τα έργα που ενδέχεται να έχουν σημαντικό αντίκτυπο στο περιβάλλον εξαιτίας, μεταξύ άλλων, του χαρακτήρα, του μεγέθους ή της τοποθεσίας τους,πόκεινται στονποχρεωτικό όρο της έγκρισης της ανάπτυξής τους και της αξιολόγησης του αντίκτυπου που θα έχουν. Τα έργα που καλύπτονται από τη διάταξη αυτή καθορίζονται στα παραρτήματα της οδηγίας.

Όπως ορίζεται στο άρθρο 4 της οδηγίας, τα έργα που απαριθμούνται στο παράρτημα Ι τελούνπό τον όρο της αξιολόγησής τους, σύμφωνα με όσα ορίζονται στα άρθρα 5 έως 10. Για τα έργα πο απαριθμούνται στο παράρτημα ΙΙ, τα κράτη μέλη είναιποχρεωμένα να προσδιορίσουν με τη μέθοδο: α) της εξέτασης από περίπτωση σε περίπτωση ή β) των ανωτάτων ορίων ή κριτηρίων που καθορίζονται από το κράτος μέλος κατά πόσο το συγκεκριμένο έργο θα τελείπό τον όρο της αξιολόγησής του σύμφωνα με όσα ορίζονται στα άρθρα 5 έως 10.

Βάσει της ρύθμισης του άρθρου 6 παράγραφος 2 της ιδίας οδηγίας ορίζονται ιδίως τα εξής: τα κράτη μέλη πρέπει να διασφαλίζουν ότι κάθε αίτηση χορήγησης της σύμφωνης γνώμης ανάπτυξης του έργου και κάθε σχετική πληροφορία που συγκεντρώνεται βάσει του άρθρου 5 τίθενται στη διάθεση του κοινού μέσα σε εύλογο χρονικό διάστημα, για να δίνεται στους θιγόμενους πολίτες η δυνατότητα να διατυπώνουν τις απόψεις τους πριν χορηγηθεί η σύμφωνη γνώμη ανάπτυξης του έργου.

Με βάση τα στοιχεία που χορήγησε το Αξιότιμο Μέλος, οι εργασίες στις οποίες αναφέρεται η ερώτησή του, και συγκεκριμένα το έργο μετατροπής της παλαιότερης βιομηχανικής μονάδας σε εργοστάσιο επεξεργασίας επικίνδυνων αποβλήτων και σε σταθμό παραγωγής ηλεκτρικής ενέργειας ενδέχεται ναπάγεται στο πεδίο εφαρμογής της οδηγίας 85/337/ΕΟΚ, όπως αυτή είχε τροποποιηθεί. Θα μπορούσε να αποτελεί έργο των κατηγοριών που απαριθμούνται στο παράρτημα Ι της οδηγίας (σταθμοί παραγωγής θερμικής ενέργειας κατηγορίας 2 και λοιπές εγκαταστάσεις καύσεως με δυναμικό θερμότητας 300 megawatt ή ανώτερο ή των εγκαταστάσεων διάθεσης αποβλήτων της κατηγορίας 10 που προορίζονται για την αποτέφρωση ή τη χημική επεξεργασία, όπως ορίζονται στο παράρτημα ΙΙΑ της οδηγίας 75/442/ΕΟΚ στοποκεφάλαιο Δ9 των μη επικίνδυνων αποβλήτων δυναμικού όχι ανώτερου των 100 τόννων ημερησίως) ή που θα μπορούσε να συγκαταλέγεται στα έργα των κατηγοριών που απαριθμούνται στο παράρτημα ΙΙ της οδηγίας (εγκαταστάσεις της κατηγορίας 11β για τη διάθεση των αποβλήτων - έργα που δεν συμπεριλαμβάνονται στο παράρτημα Ι ή βιομηχανικές εγκαταστάσεις της κατηγορίας 3α για την παραγωγή ηλεκτρικής ενέργειας - έργα που δεν συμπεριλαμβάνονται στο παράρτημα Ι).

Μην έχονταςπόψη της τα πραγματικά περιστατικά που περιγράφονται από το Αξιότιμο Μέλος, η Επιτροπή θα λάβει τα απαιτούμενα μέτρα για να συγκεντρώσει λεπτομερή στοιχεία σχετικά με το έργο αυτό και να διασφαλίσει την τήρηση του κοινοτικού δικαίου.

(1) ΕΕ L 175 της 5.7.1985.

(2) ΕΕ L 73 της 14.3.1997.